Epic stoke som vanlig

Sommerferie med heller lite sommer. Stilongs, Gore-tex og tidvis nysnø på fjellet i stedet for shorts, baris og sand i bilen var vi allerde i vintermodus når kalendern meldte august. Eirik Verlo hadde under et av sine oppdrag i kongens tjeneste sett en hvit strek som strakte seg uforskammet langt ned mot havet. Men hadde ikke fått sjekka den ut da det er 35km fra nærmeste vei. Men når en måned med skyer, ble brutt opp av 12 tima bluebird måtte det utnyttes. Ingen av oss har noen skute til disposisjon, så vi måtte rekvidere farkost på annet vis. Fikk leid en 19fots BUSTER x-treeme i siste liten og var veldig fornøyd med det. Hele mannskapet gikk rett fra jobb, hentet skiene og sprang til butikken hvor sistemann sluttet kl 21. Ble en del høylytte «KA FAN!?» fra grillende folk som utnyttet været på mer normalt vis.

Kom oss til Buster´n og planet ut mot til renna. Sleit litt med å ankre opp langs den bratte kysten, men endte opp med å strekke klatretauet fra en sten til 2 kiler i det pilrottne fjellet. Bombesikkert! tenkte vi i det vi startet den småsketchye klatretraversen inn i renna. Fjellet smuldret opp under alpinskoene og annethvert håndtak knakk, men alle kom seg over uten større problemer. Snøen startet på 50 meter over havet, noe vi syntes var akseptabelt, med tanke på at det var 2 måneder siden siste snøfall. Gikk opp den 20-60 meters brede, 30gradersrenna på beina, men snudde før toppen pga. En del sten som på ufint vis prøvde å ta livet av oss. Men ingen klagde på at vi ikke fikk med oss de siste 300 meterne, for 600 meter kjøring er tross alt over den gjennomsnitlige augsutskidag. Kom oss ned til båten som til vår lettelse fremdeles lå pent og pyntelig der vi forlot den. Begynte å få det travelt da det var 3 timer til førstemann skulle på jobb. Det ble defor ikke tid til den planlagte vannskituren hjemover, men vi var mer enn fornøyd med å ha kjørt snøski. Nok en gang opp i plan og raka veien til hver vår hjernedøde jobb. Småtrøtt, svette skiklær og ifølge sjefen ikke helt klar for jobb…

Vegard og Andreas begir seg ut på en småsketchy klatretravers over vann for å komme seg til renna.

Godvær hadde vi også

Andreas surfin’

Vegard chargin’

Looped ut!